‘ઓહ માય ગોડ! તમે મારા માટે આટલું બધું કર્યું. ફેન્ડઝ, કયા શબ્દોમાં તમારો આભાર માનું ? ગુલાલ બધાં સામે આભારની દૃષ્ટીએ તાકી રહી.અંતરાને તો એણે બાથ જ ભીડી લીધી હતી. દૂર ઉભેલો નિખિલ થોડો કોચવાઈ રહ્યો હતો. મનમાં ને મનમાં એ બોલી રહ્યો હતો, ‘ગુલાલ, મને તો બાથમાં લે યાર! તને ખબર છે તારી સાથે આવું થયું એમાં હું કેટલો હર્ટ થયો છું.’ પણ બાથમાં સમાવવાની તો વાત જ ક્યાં રહી, ગુલાલનું ધ્યાન પણ એના તરફ નહોતું.